אנו מבטיחים לשאוף לאינטימיות שתבטא את משאלותינו ורגשותינו הכמוסים ביותר; להיות קשובים זה לצרכי זו, להקשיב לקשיים שכל אחד מאיתנו מעלה בטרם ננסה לפתור אותם, לשמוח האחד עבור השנייה ברגעי האושר, ולעודד זה את זו להגשים את יעדינו האינטלקטואליים, הרוחניים והגשמיים. אנו מבטיחים לגלות אכפתיות האחד כלפי השנייה, להיות פתוחים לפשרה, ולאזן בין תכנון ידוע מראש וספונטניות. ניקח על עצמנו ביצוע משימות רציניות, אך נאפשר לעצמנו גם לנהוג בשטותיות. אנו מתחייבים להתייחס זה לזו בְּרַכּוּת ובנועם, אך בה בעת בכנות.

כמו כן, אנו מבטיחים להקים בית אשר יכבד את המסורת היהודית ואת ערכי הלמידה; בית שבו נחגוג את החגים היהודיים, ונקיים את המסורת ומנהגי היהדות עם משפחתנו וחברינו. אנו מתחייבים להקים בית מלא אהבה, סביבה שתהיה מוקדשת לשלום ולכבוד לכל בני האדם ולכדור הארץ; משפחה שתהיה מלאה באהבה, חמלה ושעשוע.

אנו נכנסים בברית זו בשמחה, ומקבלים על עצמנו בחגיגיות את חובותיה.